Imtella' Diċembru 12, 2021 Rapport: Tony Dimech The Sunday Times of Malta It-Times of Malta għandha ritratt tal-kor tat-tfal waqt attività għall-Istrina. Rapport ieħor jispjega li għandha ssir investigazzjoni kriminali fil-kuntratt ta' 15,000 ewro li l-Ministru Justyne Caruana tat lil ħabib tagħha. Jingħad li Daniel Bogdanovic gideb dwar ix-xogħol li tħallas għalih. Rapport ieħor jgħid li l-Kap Eżekuttiv tal-MFSA Joseph Gavin irrabjat ħareġ mill-intervista li kienet qed tagħmillu l-gazzetta minħabba li oġġezzjona għall-mistoqsijiet li sarulu. The Malta Independent Il-Malta Independent tgħid li l-maskra hija mandatorja mill-ġdid. Rapport ieħor jikkwota lill-Ministru Anton Refalo jgħid li huwa kontra li jinfetħu aktar zoos. Jgħid li ser ikunu konsultati l-gruppi li jaħdmu favur l-annimali. Rapport ieħor jispjega li l-Gvern qed jinjora talbiet tal-Malta Police Union biex ikun diskuss id-dritt tal-istrajk. Dan intqal mis-Segretarju tal-Union lill-gazzetta. Il-mument Il-mument permezz ta' ritratt tad-droga kannabis tgħid li ser isiru l-aħħar appelli biex il-Gvern jisma' l-karba tal-poplu. Jingħad li dan ser isir dalgħodu quddiem il-parlament fejn ser jingħataw l-aħħar dettalji dwar il-petizzjoni mressqa minn 53 organizzazzjoni u individwi. Rapporti oħra jgħidu li Robert Abela għandu tal-anqas ineħħi minn Ministru lil Justyne Caruana u li nhar it-Tlieta ser jittieħed vot kruċjali fil-Parlament għax il-Gvern irid jagħti 69 miljun ewro oħra lit-tmexxija tat-tliet sptarijiet li l-Gvern biegħ lil Steward Healthcare. It-Torċa It-Torċa permezz ta' ritratt ta' diversi persuni libsin il-maskri tgħid li din reġgħet saret obbligatorja. Rapport ieħor jgħid li sorsi legali dwar abbozz imressaq mill-Oppożizzjoni huwa theddida għad-demokrazija u jmur kontra l-kostituzzjoni. Rapporti oħra jispjegaw li matul din is-sena mietu 1,600 immigrant fil-Mediterran u li xi ħadd li jbati bl-ME jixtri l-Marijuana b'mod legali mingħand l-ispiżjar għax għalih huwa kruċjali. Kulħadd Il-Kulħadd għandha ritratt tal-proġett li qed isir biex cruise liners u bastimenti oħrajn jieħdu l-elettriku mill-art ħalli jonqos it-tniġġis b'90%. Rapport ieħor jgħid li anke l-ekonomisti qed isostnu li għandha tittieħed it-tilqima biex is-sena d-dieħla jibqa' għaddej ir-ritmu ekonomiku u soċjali qawwi li qabad il-pajjiż. Rapport ieħor jispjega li 5,121 persuna bbenefikaw minn għotjiet u benefiċċji offruti mill-Gvern biex jixtru vetturi li jaħdmu bl-elettriku. Maltatoday Il-Maltatoday tgħid li l-Qrati Maltin ordnaw l-estradizzjoni lejn l-Italja ta' Paul Attard. Huwa jinsab imfittex biex jgħaddi ġuri dwar traffikar ta' 10 tunellati droga. Rapport ieħor jgħid li fil-livell avvanzat 2% biss tal-istudenti jgħażlu lingwa barranija. Storja oħra tispjega li lbieraħ kienu reġistrati 111-il każ ġdid ta' Covid-19 u li l-maskra hija obbligatorja. illum illum għandha sondaġġ li janalizza x'qed jinkwieta l-aktar lill-votanti tat-13-il distrett. Jingħad li l-bini bla rażan l-aktar li qed jinkwieta lill-Għawdxin. Rapport ieħor jgħid li l-Ministru Justyne Caruana ma għandix ir-rapport f'idejha allura ma ghandix kummenti x'tagħmel. It-tielet rapport jispjega kif qed jipproponi li jagħmel ħajjet il-pazjenti bil-kanċer aħjar il-Parlament Ewropew.